
RAPORT DE SPECIALITATE

	Subsemnata Soroiu Oana, inspector, din cadrul Primăriei orașului, analizând Proiectul de hotărâre pentru ,,Modificarea Hotărârii Consiliului Local nr.89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone”, am constatat următoarele:
-prin HCL nr.89/28.08.2008 s-a reglementat accesul şi circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone , prin taxele percepute şi eliberarea autorizaţiei de acces.
-în urma solicitărilor primite de la persoanele juridice de pe raza oraşului, pentru emiterea autorizaţiilor de acces pe străzile cu acces restrictionat, în zilele de weekend sau alte zile libere legale sunt necesare modificări şi completări.
-pentru a elimina aceste probleme, prin Proiectul de hotărâre sus menționat, se propun modificări referitoare la documentația necesară pentru eliberarea autorizaţiei de acces, astfel:
-la art.6 se va introduce un alineat nou( 1 1 ) cu următorul cuprins:’’Prin excepţie de la alin.(1), în cazul în care plata se face prin ghişeul.ro, dovada plăţii ţine loc de autorizaţie de acces dacă sunt prevăzute pe aceasta informații privind numele titularului persoană juridică sau fizică autorizată, numărul de îmatriculare, masa totală maximă autorizată și perioada”. 
-Art.4 se va modifica, astfel: ”Accesul şi circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, pe străzile care aparţin domeniului public al oraşului Boldeşti-Scăeni este permisă, numai în baza unei autorizaţii de acces eliberată de catre Primăria oraşului Boldeşti-Scăeni sau în baza dovezii plăţii efectuată pe platforma ghişeul.ro.”  
-Art.8 va avea următorul enunţ:,,Conducerea unui autovehicul  destinat transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, pe strazile care aparţin domeniului public al oraşului Boldeşti-Scăeni, stabilite în condiţiile art.11, fără a poseda autorizaţie de acces sau dovada plăţii efectuată pe platforma ghişeul.ro, constituie contravenţie şi se sancţionează cu amendă de la 400 lei la 800 lei.”
Faţă de cele mai sus menționate, consider ca inițierea acestui Proiect de hotărâre este necesară şi oportună.

